на физически опасности;
 (12)
 информация за определени метеорологични явления, които влияят на провеждането на полетите;
 (13)
 информация за нови опасности, които влияят на техниката на пилотиране на въздухоплавателните средства;
 (14)
 информация относно разпоредбите, свързани с превоз по въздуха на предмети, за които са наложени ограничения;
 (15)
 препратки към разпоредбите на националното законодателство и на законодателството на ЕС и публикуването на промени в тях;
 (16)
 информация относно правилата за издаване на свидетелства за правоспособност на членовете на екипажа;
 (17)
 информация относно обучението на авиационния персонал;
 (18)
 информация относно прилагането на изискванията на националното законодателство и на законодателството на ЕС или освобождаването от тях;
 (19)
 съвети относно използването и поддръжката на определени видове оборудване;
 (20)
 действителното или планираното публикуване на нови или преработени издания на аеронавигационни карти;
 (21)
 информация относно комуникационното оборудване на въздухоплавателните средства;
 (22)
 пояснителна информация, свързана с намаляване на шума;
 (23)
 отделни указания за летателната годност;
 (24)
 информация за промени в сериите на NOTAM или тяхното разпространение, нови издания на АИП или значителни промени в тяхното съдържание, обем или формат;
 (25)
 предварителна информация за плана за снегопочистване; и
 (26)
 друга информация от подобно естество.
 в)
 AIC не се използва за информация, която отговаря на условията за включване в АИП или NOTAM.
 г)
 Планът за снегопочистване, издаден в съответствие с точка AD 1.2.2 от АИП, се допълва от сезонна информация, която се издава в AIC достатъчно рано преди началото на всяка зима — не по-малко от един месец преди обичайното настъпване на зимните условия.
 д)
 Когато AIC е предназначено от издаващата го държавата членка за разпространение извън нейната територия, то се разпространява по същия начин, както и АИП.
 е)
 На всяко AIC се дава сериен номер, който е пореден и се основава на календарната година.
 ж)
 В случай, че AIC се издава в повече от една серия, всяка серия се обозначава отделно с буква.
 з)
 Контролен списък на действащите AIC се издава най-малко веднъж годишно и се разпространява по същия начин, както и АИП.
 и)
 Контролен списък на AIC, предназначени за разпространение извън територията на дадена държава членка, се включва в контролния списък на NOTAM.
 AIS.TR.330 NOTAM
 а)
 NOTAM се издава, когато е необходимо да се предостави следната информация:
 (27)
 откриване, закриване или значителни промени в работата на летище/вертолетно летище или писта за излитане и кацане;
 (28)
 откриване, закриване и значителни промени в предоставянето на аеронавигационно обслужване;
 (29)
 откриване, закриване и значителни промени в оперативната способност на радионавигационните съоръжения и комуникациите въздух—земя;
 (30)
 недостъпност на резервни и второстепенни системи с пряко въздействие върху изпълнението на полетите;
 (31)
 откриване, закриване или значителни промени в работата на визуалните средства;
 (32)
 прекъсване или възстановяване на работата на основни компоненти на летищните светлинни системи;
 (33)
 въвеждане, отмяна или значителни промени в процедурите за аеронавигационно обслужване;
 (34)
 възникване или отстраняване на сериозни неизправности или препятствия по маневрената площ;
 (35)
 промени и ограничения, отнасящи се до наличие на гориво, масло и кислород;
 (36)
 значителни промени, отнасящи се до съществуващите средства и служби за търсене и спасяване;
 (37)
 откриване, прекъсване или възстановяване на работата на маяци, маркиращи